62022TJ0741_INF
A Törvényszék (első tanács) 2024. szeptember 11‑i ítélete – Ezubov kontra Tanács
(T‑741/22. sz. ügy)
„Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – A tagállamok területére való belépésre vonatkozó korlátozás – Azon személyek, szervezetek és szervek jegyzéke, akikre, illetve amelyekre a pénzeszközök befagyasztása és a tagállamok területére való belépést érintő korlátozások vonatkoznak – A felperes nevének a jegyzéken való fenntartása – A felperest a nevének a jegyzéken való fenntartásáról tájékoztató levél – Keresettel nem megtámadható jogi aktus – Elfogadhatatlanság – A »kapcsolatban állás« fogalma – A 2014/145/KKBP határozat 2. cikke (1) bekezdésének vége – A »vezető üzletember által előnyben részesülő személy« fogalma – A 2014/145 határozat 2. cikke (1) bekezdésének g) pontja – Indokolási kötelezettség – A megfelelő ügyintézés elve – Mérlegelési hiba – Arányosság”
1.
Intézmények jogi aktusai – Indokolás – Kötelezettség – Terjedelem – Az ukrajnai helyzetre tekintettel hozott korlátozó intézkedések – A korlátozó intézkedések hatálya alá tartozó személyekkel, szervezetekkel vagy szervekkel, illetve az Oroszországban tevékenykedő vezető üzletemberek által előnyökhöz jutó személyekkel, szervezetekkel vagy szervekkel kapcsolatban álló személyek, szervezetek vagy szervek pénzeszközeinek befagyasztása – Az említett intézkedést igazoló különös és konkrét tényezők indokolásban való azonosításának kötelezettsége – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége
(EUMSZ 296. cikk; a (KKBP) 2022/1530, a (KKBP) 2023/572 és a (KKBP) 2023/1767 határozattal módosított 2014/145/KKBP tanácsi határozat; 269/2014, 2022/1529, 2023/571 és 2023/1765 tanácsi rendelet)
(lásd: 62–65., 69–71., 73., 74. és 78. pont)
2.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pontos, konkrét és egybevágó valószínűsítő körülmények csoportján alapuló jegyzékbe vétel – Mérlegelési hiba – Hiány
(Az Európai Unió Alapjogi Chartája, 47. cikk; a (KKBP) 2022/1530 és a (KKBP) 2023/572 határozattal módosított 2014/145/KKBP tanácsi határozat; 269/2014, 2022/1529 és 2023/571 tanácsi rendelet)
(lásd: 91–93., 136., 144., 154., 155. és 173. pont)
3.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – A felperesnek a megtámadott határozat mellékletében szereplő jegyzékbe való felvétele amiatt, hogy kapcsolatban áll egy másik, e listára felvett személlyel – A nyilvánosság számára hozzáférhető dokumentumok – Bizonyító erő – A bizonyítékok szabad mérlegelésének elve
(A (KKBP) 2022/1530 és a (KKBP) 2023/572 határozattal módosított 2014/145/KKBP tanácsi határozat, 269/2014 tanácsi rendelet; 2022/1529 és 2023/571 tanácsi rendelet)
(lásd: 94., 95., 166. és 167. pont)
4.
Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel egyes személyekkel és szervezetekkel szembeni korlátozó intézkedések – Az orosz kormánynak anyagi vagy pénzügyi támogatást nyújtó, illetve általa előnyökhöz jutó személyek, szervezetek vagy szervek pénzeszközeinek befagyasztása – A felülvizsgálat terjedelme – A jogszerűségnek a határozat elfogadásakor rendelkezésre álló információk alapján történő megítélése – A Tanács által a bírósági eljárás keretében benyújtott, a közigazgatási eljárás során összegyűjtött bizonyítékokat tartalmazó iratanyagban nem szereplő bizonyítékok – Megengedhetőség – Feltételek
(a (KKBP) 2022/1530, (KKBP) 2023/572 és (KKBP) 2023/1767 határozattal módosított 2014/145/KKBP tanácsi határozat; 269/2014, 2022/1529, 2023/571 és 2023/1765 tanácsi rendelet)
(lásd: 103–109. pont)
5.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – A megtámadott határozat mellékletében szereplő jegyzékbe felvett személlyel kapcsolatban álló személy, szervezet vagy szerv – A kapcsolatban állás fogalma – Közös érdekek – Tőkekapcsolatok – Bennfoglaltság – Az érintett személynek a korlátozó intézkedések hatálya alá tartozó személlyel vagy az ukrajnai helyzettel szemben felhozott jegyzékbe vételi indokokkal fennálló közvetlen kapcsolatának szükségessége – Hiány
(a (KKBP) 2022/329, (KKBP) 2022/1530 és (KKBP) 2023/572 határozattal módosított 2014/145/KKBP tanácsi határozat, 2. cikk, (1) bekezdés; 269/2014 tanácsi rendelet, 3. cikk, (1) bekezdés; 2022/330, 2022/1529 és 2023/571 tanácsi rendelet)
(lásd: 118–123., 131., 132. és 151–153. pont)
6.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Az előny fogalma – Bármilyen nem elhanyagolható előny – Természetes személyre való alkalmazás kizárólag egy vezető üzletemberrel hosszú ideje fennálló üzleti kapcsolat miatt – Megengedhetetlenség
(a (KKBP) 2023/1094 és a (KKBP) 2023/1767 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 rendelet, 3. cikk, (1) bekezdés, g) pont; 2023/1089 és 2023/1765 tanácsi rendelet)
(lásd: 185–193., 203. pont)
7.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – Az ukrajnai helyzetre tekintettel egyes személyekkel és szervezetekkel szemben elrendelt beutazási és átutazási tilalom, valamint pénzeszközeik befagyasztása – A vállalkozás szabadsága és a tulajdonhoz való jog korlátozása – Megengedhetőség – Feltételek – Törvényben előírt korlátozás – A hivatkozott jog lényeges tartalmának tiszteletben tartása – Az Unió által ilyenként elismert általános érdekű célkitűzés követése – Az arányosság elvének tiszteletben tartása – Teljesült feltételek
(Az Európai Unió Alapjogi Chartája, 16., 17. cikk, és 52. cikk, (1) bekezdés; a (KKBP) 2022/1530, a (KKBP) 2023/572 és a (KKBP) 2023/1767 határozattal módosított 2014/145/KKBP tanácsi határozat; 269/2014, 2022/1529, 2023/571 és 2023/1765 tanácsi rendelet)
(lásd: 211–223. pont)
Rendelkező rész
1)
A Törvényszék megsemmisíti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. szeptember 13‑i (KKBP) 2023/1767 tanácsi határozatot, és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. szeptember 13‑i (EU) 2023/1765 tanácsi végrehajtási rendeletet e jogi aktusoknak a Pavel Ezubovra vonatkozó részében.
2)
A Törvényszék a keresetet ezt meghaladó részében elutasítja.
3)
Mindegyik fél maga viseli a saját költségeit.